钦定古今图书集成/明伦汇编/氏族典/第082卷 > 吴翥南
## 钦定古今图书集成/明伦汇编/氏族典/第082卷 > 吴翥南

按《高淳县志》：翥南隐士轮元孙，幼业儒，有文名。明崇
祯末，随父宗勋避乱太平湖阳。会贼入门，斫父胸，翥
南从楼上望见，急下救曰：“有我在，愿以身代。”贼遂刃
其颈，父得免，瘗于土。一月后改葬，面如生，血犹赤。妻
孙氏誓死守四次，刲股救姑。宗勋上其事于县，批曰：
“孝以殉父，节以殉夫。萃斯一门，纲常万古。”